
Motto:
„...În cultură nimic nu trebuie pierdut, totul trebuie transmis și reînnoit” Constantin Noica
„Șaguniștii – păstrători de tradiții”

A. FIȘA ACTIVITĂȚII

Numele și adresa unității de învățământ aplicante : Școala Gimnazială „Andrei Șaguna” Deva, Aleea Viitorului, nr. 9

Nivelul de învățământ : primar - gimnazial

Numărul elevilor din școală : 1071

Numărul cadrelor didactice din școală : 64

Coordonatorul activității :

 Director, prof. Minișca Gelu Janin, gelu_minisca@yahoo.com
 Director adjunct, prof. Popa Dana, craciunescudn@yahoo.com
 Consilier educativ, prof. Nicoară Rodica Laura, laura_nicoara2005@yahoo.com
1. Titlul activității : „ȘAGUNIȘTII – PĂSTRĂTORI DE TRADIȚII”
2. Domeniul în care se încadrează : Abilități de viață
3. Scopul activității: implicarea activă a unui număr cât mai mare de elevi în activități prin derularea cărora se urmăreşte conștientizarea copiilor asupra faptului că patrimoniul național trebuie păstrat și îmbogățit, transmis din generație în generație.
4. Obiectivele educaționale ale activității : 

- dezvoltarea interesului pentru cunoașterea, păstrarea și transmiterea portului popular românesc și a tradițiilor și obiceiurilor specifice poporului nostru;

- cunoașterea folclorului hunedorean și prețuirea acestuia;

- dezvoltarea la elevi a respectului față de înaintași;

-identificarea și cunoașterea portului popular, a tradițiilor și folclorului din zona noastră;

- dezvoltarea la elevi a abilităților de a executa pași din dansuri populare românești;

- învățarea unor pași dintr-un dans popular;
- să petreacă agreabil timpul alocat activității;
5.  Elevi participanți : 535 elevi din clasele pregătitoare – IV și 419 elevi din clasele V-VIII, 100% din numărul total de elevi din grupul țintă.
6. Durata și locul desfășurării activității : 21.04.2016, orele 9-11, pe terenul din curtea școlii.
7. Descrierea activității : În urma acordului de parteneriat încheiat și a discuțiilor purtate cu reprezentanții Ansamblului profesionist „Drăgan Munteanu” pentru promovarea culturii tradiționale Hunedoara s-a stabilit pentru data de 21.04.2016 desfășurarea activității „Șaguniștii – păstrători de tradiții”. Astfel, în ziua hotărâtă, de la ora 9, în curtea școlii s-au adunat elevii claselor pregătitoare, I, II, III și IV să-și primească oaspeții, după care au urmat elevii claselor V-VIII. Timp de două ore artiștii ansamblului, interpreții Cristian Fodor și Ovidiu Olari și 6 perechi de dansatori, frumos îmbrăcați în minunate costume populare, au cântat, au dansat și le-au prezentat copiilor aspecte ale folclorului hunedorean. S-a făcut mișcare prin învățarea pașilor de brașoveancă și horă. Elevii au așteptat cu nerăbdare acțiunea sperând că vremea le va permite să învețe și să repete pași de dans.
  

8. Descrierea rezultatelor obținute în urma activității : Entuziasmul și bucuria copiilor au constituit principalul rezultat al acestei acțiuni. Cei mai mulți au afirmat că au dansat cu plăcere, au învățat mișcări noi de dans, au fost încântați de melodiile de muzică populară și de perechile de dansatori. Membrii prezenți ai ansambului au fost încântați de bucuria cu care copiii au răspuns chemării lor la joc, cântec  și voie bună.
9. Toate cele trei categorii implicate în această activitate  -  elevi, părinți, cadre didactice – și-au manifestat dorința de continuare a acestei activități cu totala implicare a conducerii școlii, a cadrelor didactice și a conducerii Ansamblului profesionist „Drăgan Munteanu” pentru promovarea culturii tradiționale Hunedoara. S-a propus ca acest gen de activitate să se continue ori de câte ori va fi posibil prin participarea copiilor atât la spectacolele ansamblului, cât și avându-i pe aceștia din urmă ca invitați în școală.
10. Motivația propunerii activității: Ideea a pornit de la întrebarea dacă abilitățile de viață pot fi învățate. Am crezut cu tărie că, printr-un proces continuu ce implică învățarea interactivă, experimentarea și reflecția, abilitățile de viață se pot învăța. Deoarece acestea ne permit să ne cunoaștem, să ne dezvoltăm, să facem față cu brio provocărilor pe care viața ni le pune în față am dorit să oferim tinerilor noștri oportunități prin care să se descopere, să exerseze și să dezvolte calități, aptitudini și capacități care să le permită o viață de calitate. Astfel, am ales calea educației non-formale, cea mai potrivită pentru dezvoltarea acestui tip de abilități, pentru ca elevii școlii noastre să continue frumos procesul de auto-realizare a lor ca ființe umane.
De aceea, acțiunea noastră a avut ca scop informarea elevilor privind tradițiile populare românești, nevoia de a face tot ce se poate pentru ca ele să se păstreze vii în mintea copiilor.



Artă îmbină dezvoltarea calităților motrice atât cu efecte medicale (îmbunătățirea tonusului muscular, a elasticității corpului, a calității osoase), cât și cu dezvoltarea „urechii muzicale", a expresivității, a limbajului non-verbal. Dansul stimulează interacțiunea cu ceilalți, dezvoltă motricitatea copiilor; prin dans copiii învață un alt sistem de exprimare, dezvoltă expresivitate și înțeleg mai bine limbajul non-verbal; dansul înseamnă atât educație și autocontrol privind comportamentul, cât și o  modalitate de disciplinare și educație muzicală; dansul menține sănătatea, precum și funcțiile sistemului nervos prin creșterea fluxului sanguin la nivel cerebral; dansul alunga tensiunile interioare, elimină încordarea psihică, furia.  
Acestea au fost și motivele pentru care acțiunea noastră a fost derulată de la clasele pregătitoare până la clasele a VIII-a. 
Rațiunea pentru care această acțiunea a fost aleasă pentru a participa la competiția ”Să știi mai multe, să fii mai bun” 2016 este faptul că a reprezentat un real succes datorită implicării unui număr mare de elevi într-o activitate plăcută, relaxantă din care au și învățat lucruri noi. Elevii au fost entuziaști, au primit acțiunea cu bucurie și rezultatele au fost pe măsura așteptărilor. Au realizat că se pot distra și altfel decât stând în fața calculatoarelor. Aplauzele de final au încununat munca depusă. 

Cadrele didactice au apreciat activitatea ca fiind una ce a contribuit la dezvoltarea armonioasă a copiilor, o activitate relaxantă, utilă, în care copiii și-au îmbogățit cunoștințele despre tradițiile populare ale folclorului hunedorean. Elevii au fost stimulați să-și descopere și dezvolte și alte laturi ale personalității lor, au interacționat altfel decât la orele de curs fiind antrenați chiar și elevii cu rezultate mai slabe la învățătură sau cei mai „plinuți”. Toți au apreciat această activitate ca fiind cea mai reușită din săptămâna ”Să știi mai multe, să fii mai bun”. Toți cei chestionați au concluzionat că activitatea a fost extrem de reușită, utilă, foarte frumoasă și distractivă.

 Părinții prezenți, în curtea școlii, au apreciat interesul elevilor pentru folclor și tradiții populare, urmărind cu interes cântecele interpretate de soliștii Cristian Fodor și Ovidiu Olari.
B. Mărturii ale elevilor/profesorilor/părinților referitoare la activitatea propusă.
 
La sfârșitul Săptămânii Altfel, ediției 2016, elevi și părinți ai școlii au primit un chestionar în care au avut de răspuns la întrebarea: „Cum apreciezi activitatea Șaguniștii-păstrători de tradiții  realizată în parteneriat cu Ansamblul profesionist „Drăgan Munteanu”?. Iată o parte din răspunsurile lor:

elev, clasa a VI-a B: „Am învățat pași de dans folositori pentru o nuntă. ”

elev, clasa a III-a A : „Apreciez faptul că am putut dansa împreună cu colegii mei și că o colegă de-a mea a cântat.”

elev, clasa a IV-a B : „Apreciez faptul că dansatorii au avut răbdare să ne învețe pași de dans popular.”


elev, clasa a IV-a B : „Apreciez activitatea Șaguniștii-păstrători de tradiții povestind tuturor despre aceasta și dorindu-mi să se repete.”

elev, clasa a IV-a Step by step : „Eu consider că a fost ceva bun pentru a ne aminti de tradițiile noastre și de faptul că suntem români.”


elev, clasa a V-a A : „Mi-a plăcut pentru că iubesc muzica populară și dansurile populare.”


elev, clasa a VI-a A : „Mi s-a părut interesantă această activitate deoarece am aflat mai multe despre tradițiile noastre și ar fi frumos să învățăm și alți pași.”

elev, clasa a VI-a B: „Această activitate m-a impresionat deoarece consider că este foarte bine să îți cunoști țara cu toate tradițiile acesteia.”


elev, clasa a VI-a C: „Această activitate a fost preferata mea și cred că a fost o idee foarte bună și apreciez mult acest lucru.”


elev, clasa a VI-a D: „Mi-a plăcut extrem de mult pentru că ador să dansez și să păstrez tradițiile moștenite de la strămoșii noștri.”

elev, clasa a VII-a B: „A fost una dintre activitățile mele favorite, deoarece am dansat și ne-am distrat împreună cu Ansamblul profesionist Drăgan Munteanu.”


elev, clasa a VII-a C: „ În opinia mea această activitate a fost una din care am avut de învățat lucruri despre poporul și tradițiile noastre.”


elev, clasa a VIII-a A: „Apreciez foarte mult această activitate dat fiind faptul că fac dansuri populare și că majoritatea copiilor sunt rupți de tradiții.”
părinte al unui elev din clasa a IV-a Step by step: „Această activitate a fost interesantă și totodată importantă pentru copii, deoarece e necesar să știm care ne sunt originile și cum  să păstrăm moștenirea  culturii noastre populare.”
un grup de părinți de la clasa pregătitoare Step by step: „Apreciem ca fiind deosebită prezența Ansamblului Profesionist Drăgan Munteanu  și dorim ca aceștia să ne onoreze cu prezența și în acțiunile viitoare.”
Gelu Janin Minișca, directorul Școlii Gimnaziale „Andrei Șaguna” Deva: „În tradiția școlii de a organiza în fiecare ediție a Săptămânii Altfel o activitate de interes general, întâlnirea cu reprezentanții Ansamblului profesionist Drăgan Munteanu a fost binevenită, iar interesul elevilor, cadrelor didactice, părinților a fost pe măsura renumelui ansamblului.”

Dana Popa, directorul adjunct al școlii : „Am simțit că sunt româncă, bucurându-mă de frumusețea dansurilor executate de acești minunați tineri artiști ai ansamblului. Prezența lor în școala noastră a fost o bucurie și o încântare.”

Ramona Oltean, profesor învățământ primar : „Dorim continuarea acestui parteneriat cu Ansamblul profesionist Drăgan Munteanu.”

Delia Cărpinișan, profesor diriginte la clasa a VII-a B și părinte a doi elevi de clasa I și a VII-a : „Acțiunea a fost una în care elevii și-au petrecut timpul în mod plăcut, descoperind în mod direct cultura populară și și-au manifestat interesul pentru folclor. Faptul că unii elevi au purtat costume populare i-a făcut pe aceștia să înțeleagă că tradițiile populare trebuie duse mai departe.”

Flavia Suciu, profesor diriginte la clasa a VII-a C și părinte: „Consider că activitatea a fost una care i-a făcut pe elevi să descopere frumusețea cântecului și portului popular românesc și totodată a născut în sufletul lor dorința de a participa la cât mai multe manifestări artistice.”

Delia Savonea, profesor diriginte și părinte a doi elevi de clasa a II-a și a VIII-a: „Într-o lume care manifestă tot mai mult intenția de „școlarizare”, de uniformizare, de renunțare la ceea ce definește un popr, această activitate a deșteptat în sufletul elevilor noștri dorința de a cunoaște și de a păstra tradițiile românești. Prezența artiștilor în mijlocul nostru a fost minunată. Am admirat portul lor popular, am cântat și am jucat într-o atmosferă specifică horelor de demult.”
Laura Nicoară, profesor – consilier educativ : „Din chestionarele pregătite pentru elevi la încheierea săptămânii Școala Altfel – Să știi mai multe , să fii mai bun – am aflat că această acțiune a fost între cele preferate de elevi, dorindu-se continuarea ei.”

Cristian Manea, profesor – diriginte la clasa a VII-a A și părinte al unui elev de clasa a III-a : „O acțiune prin care s-a încercat păstrarea tradițiilor rămase din strămoși. Jocul, prin natura lui, necesită atât anumite calități fizice, cât și legate de coordonarea între parteneri.”
Cristian Fodor, managerul Ansamblului profesionist „Drăgan Munteanu”: Suntem extrem de mândri că am făcut parte din acest program, că am putut veni în fața copiilor și le-am arătat ceea ce facem noi cu atâta mândrie.(...) Sperăm să se îndrepte cât mai mulți spre folclor, să își dorească să descopere și mai mult din unicitatea tradițiilor și a obiceiurilor poporului nostru și să urmeze cursuri de dans popular sau canto, în funcție de plăcerea și talentul pe care îl au. Doar prin intermediul lor poate dăinui în timp folclorul românesc.”    
C. ”Dovezi” ale activității.

Articol în ziarul Mesagerul hunedorean, ediția din 25 aprilie 2016, pagina 7
http://www.mesagerulhunedorean.ro/elevii-de-la-scoala-andrei-saguna-instruiti-de-membrii-ansamblului-profesionist-dragan-muntean/

https://www.facebook.com/oltean.ramona1/videos/1119671604730827/

 Imagini surprinse în timpul acțiunii: 

